
Αυσϊγαςοϊ 

ΑγεῄαθοΙορίσα| «οἴθηςθ, αἰ5ο ΚΠΟΝΝΠΏ ἃς ΑΓγεπαθοπιείγγ, ἰς γεἰαῖθα ἴο ἴπε αρρ[ἰσαῖίοι οἳ ςοἰθ][ίς 
ϊθερμηίαιμθς, ρῃγσἰσαἰ απα εΠεπιίσα[, ΤΟΓ ἴΠες αΠαγοὶς οἱ αγεΠαθοἰορἰσα πιαϊθΓίαἰς, ντ ἴπα Πιαϊΐη 
Ροα| οἱ ααϊίιπρ ἵπαπι. Γαϊϊηρ πιεϊηοάς µςθά ποῖ οΠΙγ {ΟΓ αΓΟΠΘΟΙΟΡΥ, αἴθ ἴννο, ΓΘ6ἰαἴϊνθ ἁαπΠα 
ἁρςο]μῖς ααἴίΠρ. βεἰαῖίνο ααἴίΠρ ἰς ἴῃΠ6 «οἶθποῬ οἱ αθἰαεγπιἰπίηρ ἴμε γοααῖῖνο ογαεΓ οἵἳ ραςσῖ ονεηϊῖς. 
Βε{οΓε ἴῃθ αἰςοονειγ οἱ γααἰοπιεϊγίς ααίίηρ ἰΠ ἴπε Ε68ΓΙγ 20ἱΠ οεηϊΓΥ Πας Ώ6εη µ56ά ἵη ϱΘΟΙΟΡΥ, ἴο 
οοΓΓθἰ|αῖθ ΓγοςΚ ΟΓ 5ιροΓβἰοία| αεροςίϊς, [οσσΐ]ς αΠα [{πο]ορίες απά ἀθϊειιπιίπθ ἴῃς 5εοιθηῖία| ΟΓΘΓ 
ἰη ννΏἰεῃ ἃ 5θΓίος οἱ ονεηῖΐς οεειµΓΓ6ά. ΑΏςο]μῖς ααἴἶΠΡ, οη ἴπθ οἴμει Πάπα, ἶς Ι5μαΙγ Ώαςθα οη ἵπα 
Ρῃγσἰσα[, εΠεπιἰσα[, αΠα [ο ργορεγίῖες οἱ ἴμθ ππαϊθγίαἰς οἳ αγἰ{ασῖς, Ὀμϊιαίηρς, ο: οἴ πει ἰἴθιις ἴΠαϊ 
Πανο Ό6εη πιοαί[θά Ὀγ ΠµΠιαης απα Ὀγ Πἰςίογίσα| αςςοεἰαϊίοης νΙΤη πιαϊθγίαἰ5 ντα ΚΠοννη ααϊΐες 
ἱ.6. οοἶης απαά ννητῖεη Πἰςίοιγ. ΤδεεΠπίαμες ἱπε]μας ἴγ6ς γίηρς ἵη Τἱπιρείς, Γαἰοσαίβροηπ αἀαϊίηρ οἳ 
Νοοᾶ ΟΓ Ὄοημθς, αΠά ἴΓαρρθα-οΠαΓρθ ααἴίΠΡ πιεϊποάς 5ι6εῃ αἃς ἴΠεγπιοιμπιίπθςοθηςς ααϊϊηρ οἱ 
Ρἰαζ6α οθΓαΠηἰςς. 


Η αρχαιολογική επιστήµη, γνωστή και ως Αρχαιοµετρία, σχετίζεαι µε την εφαρµογή 
επιστημονικών τεχνικών, φυσικών και χημικών, για την ανάλυση αρχαιολογικών υλικών, µε 
κύριο στὀχο τη χρονολόγησή τους. Οι μέθοδοι χρονολόγησης, όχι µόνο για την αρχαιολογία, 
είναι δύο, η σχετική και η απόλυτη χρονολόγηση. 


Σχετική χρονολόγηση 

Πριν από την ανακάλυψη της ραδιοµετρικής χρονολόγησης στις αρχές του 20ού αιώνα, η οποία 
παρείχε ένα µέσο απόλυτης χρονολόγησης, οι αρχαιολόγοι και οι γεωλόγοι χρησιμοποίησαν τη 
σχετική χρονολόγηση για τον προσδιορισμό της ηλικίας των αρχαιολογικών ή γεωλογικών 
υλικών. Αν και η σχετική χρονολόγηση µπορεί να καθορίσει µόνο τη διαδοχή µε την οποία 
συνέβη µια σειρά γεγονότων και ὀχιτο πότε συνέβη, παραμένει χρήσιμη ως τεχνική. Η σχετική 
χρονολόγηση απὀ βιοστρωματογραφικά δεδοµένα είναι η προτιμώμενη μέθοδος στην 
παλαιοντολογία και είναι, απὀ ορισμένες απόψεις, ακριβέστερη. 

Στη σύγχρονη αρχαιολογική πρακτική η σχετική χρονολόγηση (χρονοσειρά, υπέρθεση και 
στρωματογραφία) είναι η ραχοκοκαλιά της αρχαιολογικής έρευνας’. Βασίζεται στην αρχή της 
επαλληλίας και συνίσταται στη δηµιουργία µιας χρονοσειράς μεταξύ των διαφόρων 
αρχαιολογικών δεδοµένων, µε την ταξινόμησή τους σε µια χρονολογική ακολουθία. Αυτή η 
χρονολογική ακολουθία αποτελεί το βασικό πλαίσιο, για τον προσδιορισμό της σχετικής 
ηλικίας νεότερων δεδοµένων στη διαδικασία ανασύνθεσης µιας ακολουθίας φάσεων και 
γεγονότων σε µια αρχαιολογική θέση”. 


Ίςίαῃίθγ 1999, 167-169. 
2 Ο’Βγίθη απά ΙγπἹαῃ 1999, 6. 
 Κουκουζέλη κ.ά. 2003, 167. 

Στις αρχαιολογικές µεθόδους σχετικής χρονολόγησης περιλαμβάνεται η στρωματογραφία και η 
τυπολογία, µέσω των οποίων παράγονται αντίστοιχες ακολουθίες. Η στρωμµατογραφία παρέχει 
τη δυνατότητα κατασκευής σχετικών χρονοσειρώὠν των στρωμάτων και των περιεχομένων τους 
σε µια αρχαιολογική θέση”. 

Οι αρχαιολόγοι χειρίζονται τη μεταβλητότητα των τεχνέργων µέσω της τυπολογίας, της 
ταξινόμησης δηλαδή των τεχνέργων σε τύπους". Το ερώτημα τι είναι η τυπολογία σχετίζεται 
άµεσα µε το ερὠτημα τι είναι τύπος. Ορισμένοι θεωρούν ὁτι είναι ομάδα παρόμοιων 
πραγμάτων, άλλοι ότι είναι ιδέα ή ομάδα ιδεών περί της ομοιότητας των πραγμάτων. Άλλοι 
θεωρούν ότι είναι λέξεις που περιγράφουν τα πράγµατα και την ομοιότητά τους. Και οι τρεις 
ορισμοί είναι αποδεκτοί στην επιστημονική συζήτηση για την τυπολογία. Ο τύπος µε την 
πληρέστερη ἐννοιά του αποτελείται απὀ πράγματα, μαζί µε τις ιδἑες µας για τα πράγματα, 
όπως επίσης και απὀτις λέξεις ήτις εικόνες µετις οποίες εκφράζουμε αυτέςτις ιδέες’. 

Με την ανάπτυξη των στατιστικὠν εργαλείων και της αριθµητικής ταξινόμησης 
χρησιμοποιήθηκαν μαθηματικές μέθοδοι για την κατασκευή τυπολογιών. Αυτές οι τεχνικές 
παρέχουν τη δυνατότητα σύγκρισης των βαθμών συνέπειας μεταξύ των ιδιαίτερων 
χαρακτηριστικὠν των τεχνέργων. Οι συντελεστές συσχέτισης που δημιουργούνται απὀ αυτές 
τις μεθόδους βοηθούν τους αρχαιολόγους να διακρίνουν μεταξύ σημαντικών και ασήµαντων 
οµοιοτήτων μεταξύ των τεχνέργων". Συνειδητά ή ασυνείδητα οι ονομασίες που αποδίδουν οι 
αρχαιολόγοι σε κάθε τύπο είναι δυνατόν να επηρεάσουν την επιλογή των οντοτήτων (π.χ. 
τεχνέργων) που αποδίδονται σε κάθε τύπο. Για αυτό οι ονομασίες ανόµοιων τύπων θα πρέπει 
να επιλέγονται προσεκτικά". 

Η μέθοδος σχετικής χρονολόγησης µε βάση την τυπολογία στηρίζεται στην αρχή ότι τα 
τέχνεργα ταξινομούνται σύμφωνα µε την αντιληπτή ἡή µετρήσιµη οµοιότητα μεταξύ των 
παρατηρούµενων δεδοµένων και των συγκεκριμένων αναλυτικών μονάδων, που ονομάζονται 
τύποι. Εδώ οι τύποι είναι συσσωρεύσεις διαγνωστικὠν χαρακτηριστικών που καταγράφονται 
σε ένα συγκεκριµένο σηµείο δειγματοληψίας, σε µια συγκεκριμένη στιγµή. Επομένως, η 
ομοιότητα βασίζεται στην ποιότητα ή την ποσότητα διαγνωστικών ιδιοτήτων που μοιράζονται 
οιτύποι καιτα δεδοµένα”. 


Στηρίζεται, επίσης, σε µια δεύτερη αρχή της βαθµιαίας αλλαγής των χαρακτηριστικών των 
τεχνέργων διαμέσου του χρόνου. Επομένως, βάσει των χαρακτηριστικών τους ταξινομούνται σε 
µια εξελικτική σειρά, για παράδειγµα από τον απλούστερο προς τον συνθετότερο τύπο”. 
Προκύπτει, έτσι, µια τυπολογική ακολουθία ή χρονοσειρά, η οποία µπορεί να χρησιµοποιηθεί 
για τη σχετική χρονολόγηση οποιουδήποτε τεχνέργου παρουσιάζει ομοιότητες µε κάποιο ἁἆλλο, 
που αποτελεί ήδη τµήµα της τυπολογικής ακολουθίας. Βέβαια, ο χρονολογικός προσδιορισμός 
της τυπολογικής ακολουθίας πρέπει να προσδιοριστεί µε ανεξάρτητα µέσα, για παράδειγµα, µε 
στρωμµατογραφικές παρατηρήσεις”. 





3ΒΙΓχ 2010, 352. 

ΣΚαιΙγ απα Ηωιςί 2012, 98. 
δΏιηπει! 1988, 191-193. 

1 68αςῃ 1976, 17-22. 

ὅςραμιαϊηρ 1953, 305-313. 
ὀΕουσαι!! 1973, 139. 

Ἰ9Βογτο[ἱπἰ 2016, 652. 

11 Βεη{γενν απ ΒαΠ 2001, 120 

| Κουκουζέλη κ.ά. 2003, 167-168. 

Οι σχετικά απλές μέθοδοι της κατασκευής τυπολογιών εξελίχθηκαν σε πολύπλοκες τεχνικές 
δημιουργίας εξελικτικὠν σειρών συχνότητας Ε5Ι ({Γγ6αιεΠεγ ςεγἰαϊίοη ἸδεΠηίαιες), οἱ οποίες 
βασίζονται στην αρχή ότι κάθε τύπος τεχνέργου Φθάνει στο αποκορύφωμα της δηµοτικότητάς 
του σε µια ορισμένη χρονική στιγµή και συνεπώς εµφανίζεται συχνότερα σε µία ομάδα 
(αςςεπιρΙαρε). Οι τεχνικές αυτές παριστούν γραφικώςτις συχνότητες του κάθε τύπου τεχνέργου 
διαμέσου του χρόνου”. Οι εξελικτικές σειρές συχνότητας χρησιμοποιούν σχετικές συχνότητες ή 
ποσοστά εμφάνισης τύπων τεχνέργων σε µια ομάδα για διαμορφώσουν µια σειρά ἡ 
αλληλουχία μεταξύ πολλών οµάδων". 

Στο βαθµό που οι αρχαιολογικές θέσεις µιας γεωγραφικής περιοχής περιέχουν τύπους 
τεχνέργων µε ισοδύναμη συχνότητα δημοτικότητας, τότε θεωρούνται ότι έχουν περίπου την 
ίδια ηλικία. Οι τεχνικές δημιουργίας εξελικτικώὠν σειρών συχνότητας είναι χρήσιμες στη 
διασταυρωµένη χρονολόγηση (εΓοςς ααἴίηρΡ), όταν τύποι τεχνέργων μπορούν να χρονολογηθούν 
βάσει αντικειμένων που χρονολογούνται ασφαλώς, όπως τα νοµίσµατα. Η διασταυρωµένη 
χρονολόγηση επιτρέπει στους αρχαιολόγους να συγκρίνουν τα χαρακτηριστικά του εδάφους 
Και τα τέχνεργα σε κάθε στρώμα για να καθορίσουν τη σχέση τους''. Μπορούν, επίσης, να 
χρησιμοποιήσουν τις εξαγωγές και εισαγωγές τεχνέργων για να επεκτείνουν τις χρονολογικές 
συνδέσεις µέσω διασταυρωµένης χρονολόγησης µε άλλες περιοχές ,ὁ 

Προκειμένου να είναι ισχυρή η σειρά συχνότητας, πρέπει να πληροί τρεις προὐποθέσεις: 
Αρχικά όλες οι οµάδες ή οι χώροι δειγματοληψίας πρέπει να έχουν την ἴδια ή συγκρίσιμη 
χρονική διάρκεια, έτσι ώστε η κατανοµή συχνοτήτων να µην επηρεάζεται πέραν των 
αποτελεσμάτων μεγέθους δείγματος. Κατόπιν, όλες οι οµάδες σε µια σειρά πρέπει να είναι 
οµόλογες, µε άλλα λόγια, να προέρχονται απὀ έναν Κοινό πρὀγονο και να παρουσιάζουν 
Κληρονομµική συνέχεια, εκτός της ιστορικής συνέχειας". Τέλος, η συσχέτιση πρέπει να 
διεξάγεται σε κατάλληλη χωρική κλίμακα, έτσι ώστε η κατανομή συχνότητας χαρακτηριστικών 
ή τύπων να µπορεί να θεωρηθεί χρονολογικά και όχι γεωγραφικά προσδιορισµένη”.. 

Η σχετική χρονολόγηση χρησιμοποιεί και µεθόδους Φυσικών επιστημών, στις οποίες 
περιλαμβάνονται η παλαιοκλιµατολογία και η ανάλυση πανίδας: 


Η παλαιοκλιµατολογία είναι η µελέτη των κλιματικών διακυµάνσεων, για τις οποίες δεν έχουν 
γίνει συστηματικές µετρήσεις!'. Χρησιμοποιεί µια ποικιλία μεθόδων για την απόκτηση 
δεδοµένων που διατηρούνται σε βράχους, ιζήµατα, Φύλλα πάγου, δακτυλίους δένδρων, 
κοράλλια, κελύφη και μικροαπολιθώµατα. Στη συνέχεια χρησιμοποιεί τα δεδοµένα για τον 
προσδιορισμό της παρελθούσας κατάστασης των διαφόρων κλιματικών περιοχών της Γης και 
του ατμοσφαιρικού της συστήµατος. Ο επιστημονικός τομέας της παλαιοκλιµατολογίας 
έφθασε στην ωριµότητά του στον 20ό αιώνα. Οι µελέτες των παρελθουσών αλλαγών στο 
περιβάλλον και τη βιοποικιλότητα συχνά αντικατοπτρίζουν τις επιπτώσεις του κλίματος στις 
μαζικές εξαφανίσεις ειδών και τη βιοτική ανάκαμψη”. 

Ειδικότερα, η παλαιοκλιµατική ανάλυση βασίζεται στην ανάλυση ισοτόπων οξυγόνου για τη 
χρονολόγηση ωκεάνιων ιζημάτων (που περιέχουν τα ασβεστούχα κελύφη των τρηµατοφόρων 





13 Βεηίγανν απ ΒαΗη 2001, 122-123 

Ώμπποι! 1970, 308, επίσης Ιγπιαη αἴ αἱ 1997, 57 και Ο Βγίεη απα Ιγπι8η 1999, 121-125. 
Ἰαἰάαίηρς 1966, 127-135. 

16 βεη/γενν απα ΒαΠ 2012, 132. 

1” 6οεῄγαπε, 2009, 193-203. 

ἸΣΏιπησί!, 1970, 316, επίσης Ιἱρο οἱ αἰ. 1997, 301--334. 

Ἰ"Ἠγαα[6γ 2015, 1-2. 

ον Φ8ΠΠΘΥ αΠά Βεηίοη 2008, 759--765. 

μικροοργανισμών) και ιζηµατογενών οριζόντων τήξης πάγου και στρωμάτων πάγου και στην 
ανάλυση κόκκων γύρεως ή παλυνολογία. Το μεγαλύτερο µέρος του σήματος δ: Ὁ στα βενθικά 
τρηµατοφόρα ({ογαπιἰηί[εγα) σχετίζεται µε αλλαγές στην ισοτοπική σύνθεση των ὠκεανών υπό 
την επίδραση του µεταβαλλόμενου όγκου του ηπειρωτικού πάγου΄;. Το δ-Ο είναι µέτρο της 
αναλογίας σταθερών ισοτόπων οξυγόνου-18 (5Ο) και οξυγόνου-16 (1Ο) και είναι σταθερή 
σύνθεση ισοτόπων””. 

Στην παλαιοκλιµατική έρευνα συνεισφέρει επίσης η ανάλυση µικροπανίδας απολιθωμένων 
εντόμων και οστρακοειδών χερσαίων εδαφών και γλυκών νερών. Το φάσμα των µη-θαλάσσιων 
γεωλογικών μελετών που παρέχουν πληροφορίες σχετικές µε την παλαιοκλιµατολογία είναι 
σηµαντικό, καθώς όλες σχεδόν οι ηπειρωτικές ιζηματογενείς αποθέσεις μεταφέρουν σε κάποιο 
βαθµό παλαιοκλιµατικά σήματα, καθώς οι κατακρηµνιστικές, παγετώδεις, λιµναίες και 
ποτάµιες κοιλάδες είναι συνάρτηση του κλίματος”. 


Από παλαιοκλιµατική άποψη µία απὀ τις σημαντικότερες ιδιότητες των εντόμων είναι η 
ικανότητά τους να καταλαμβάνουν σύντομα νέα εδάφη µετά απὀ κλιματική βελτίωση. 
Παρέχουν έτσι έναν πιο ευαίσθητο δείκτη κλιματικής διακύµανσης από όὀ, τι τα Φυτά, τα οποία 
έχουν πολύ πιο αργά ποσοστά μετανάστευσης. Τα κολεόπτερα, για παράδειγµα μπορούν να 
καταλάβουν και να εγκαταλείψουν µια νέα επικράτεια ανταποκρινόµενα σε ένα αξιοσημείωτο 
αλλά σύντομο θερμό διάστηµα, ενώ δεν υπάρχουν αποδείξεις για τέτοια συμβάντα στα αρχεία 
γύρεως λόγω της υστέρησης στο χρόνο απόκρισης της βλάστησης”. 

Από τις διάφορες αυτές επιµέρους αναλύσεις προκύπτουν, µε µορφή διαγραμμάτων, οι 
ανάλογες κλιματολογικές και περιβαλλοντικές χρονοσειρές, οι οποίες χρησιμοποιούνται από 
την αρχαιολογία για τη σχετική χρονολόγηση των αρχαίων πολιτισμών σε όλο τον πλανήτη”. 


Απόλυτη χρονολόγηση 


είναι η διαδικασία προσδιορισμού της ηλικίας ενός αρχαιολογικού δεδομένου στην 
αρχαιολογία και τη γεωλογία. Ορισμένοι επιστήμονες προτιμούν τους όρους χρονοµετρική ή 
ηµερολογιακή χρονολόγηση, καθώς η χρήση της λέξης «απόλυτη» συνεπάγεται αδικαιολόγητη 
βεβαιότητα ακρίβειας”. Η απόλυτη χρονολόγηση παρέχει την αριθµητική ηλικία ή εύρος σε 
αντίθεση µε τη σχετική χρονολόγηση, η οποία τοποθετεί τα γεγονότα σε τάξη, χωρίς να µετρά 
χρονικές διαφορές μεταξύ των γεγονότων. Στην αρχαιολογία, η απόλυτη χρονολόγηση 
βασίζεται συνήθως στις Φυσικές, χημικές και βιολογικές ιδιότητες των τεχνέργων, των κτηρίων 
ή άλλων κατασκευών που έχουν τροποποιηθεί απὀ ανθρώπους και στις ιστορικές πηγές που 
προσδίδουν γνωστές ημερομηνίες (νομίσματα και γραπτή ιστορία). Οι τεχνικές περιλαμβάνουν 
τη δενδροχρονολόγηση, τη χρονολόγηση ραδιενεργού άνθρακα σε ξύλο ή οστά και µεθόδους 
χρονολόγησης παγιδευµένης ενέργειας, όπως η χρονολόγηση θερμοφωταύγειας των 


υαλωμάτων των κεραμεικών κ.ά... 


Οι ιστορικές και ηµερολογιακές μέθοδοι απόλυτης χρονολόγησης βασίζονται σε χρονολογίες 
και ημερολόγια που καταγράφτηκαν από αρχαίους λαούς. Για παράδειγµα, οι αρχαίοι Έλληνες 
κατέγραψαν την ιστορία τους εκκινώντας απὀ τη χρονολογία των πρὠτων Ολυμπιακών Αγώνων 





31 ΒγασΙογ 2015, 222. 

“2 Τίαη οἱ αἰ. 2018, 6712. 

2 Ε[ίπι 1976, 519-528. 

ον (οορε απα ΒΓορΗΥ 1972, 97-142, επίσης ΜοΓραη, 1973 173-212. 
Βεη/γενν απά Β8η 2001, 127. 

/5ΤοΡγ απά Ν/ευςίοι 2001, 203, επίσης ΗεπΚκα 2007, 312. 

το 776 ΠΚΕ. Άλλοι αρχαίοι λαοί, όπως οι Μεσοποτάµιοι, οι Αιγύπτιοι, οι Ρωμαίοι και οι Μάγια 
διατηρούσαν ημερολόγια, στα οποία κατέἐγραφαν διάφορα γεγονότα µε βάση τις εκάστοτε 
δυναστείες ή τις περιόδους εξουσίας των ηγεμόνων τους”. Ένα απὀ τα πιο ακριβέστερα 
ημερολόγια είναι αυτό των αρχαίων Αιγυπτίων, που περιλαμβάνει 31 δυναστείες, καλύπτοντας 
την περίοδο 3000-332 ΠΚΕΖ'. 

Χρησιμοποιώντας τις ιστορικές και ηµερολογιακές χρονολογίες -και µε την προὐπόθεση ότι τα 
ημερολόγια μπορούν να συνδεθούν µε την ιστορική χρονολογία - οι αρχαιολόγοι μπορούν να 
προσδιορίσουν µε ακρίβεια την ηλικία αντικειμένων, όπως επιγραφών ή νομισμάτων, που 
αποκαλύπτονται σε «κλειστά» στρώματα. Επιπλέον, οι ιστορικές και ηµερολογιακές 
χρονολογίες είναι χρήσιμες στη διασταυρωµένη χρονολόγηση. Έτσι, εάν, για παράδειγµα, η 
τυπολογική ακολουθία µιας αρχαιολογικής θέσης ή περιοχής µπορεί να συνδεθεί µε τη 
στρωματογραφική ακολουθία µιας άλλης, η οποία µπορεί να χρονολογηθεί µε ακρίβεια µε 
βάση έστω και µια ιστορική ή ηµερολογιακή χρονολογία, τότε η τυπολογική ακολουθία της 
πρώτης θέσης ή περιοχής µπορεί και αυτή να αποκτήσει απόλυτες χρονολογίες εκφρασμένες 
σε έτη. 


Μέθοδοι απόλυτης χρονολόγησης 

Οι Φυσικές επιστήµες παρέχουν στην αρχαιολογία µια σειρά απὀ µεθόδους απόλυτης 
χρονολόγησης: 

α) Η χρονολόγηση µε ραδιοάνθρακα (7Ο) ανακαλύφθηκε το 1949 από τον ΙἱΡΌΥ, επιτρέποντας 
τη χρονολόγηση αρχαιολογικών δεδοµένων που έως τὀτε δεν υπήρχε τρόπος να 
χρονολογηθούν. Στη φύση, ο άνθρακας υπάρχει ως δύο σταθερά, µη ραδιενεργά ισότοπα, 
δηλαδή άνθρακας-12 (130) και άνθρακας-13 (1). Το ραδιενεργό ισότοπο είναι ο άνθρακας-14 
(140). Ο χρόνος ημιζωής του {6 είναι 5.730 4 40 χρόνια, οπότε η συγκέντρωσή του στην 
ατμόσφαιρα θα αναμενόταν να μειωθεί σε µερικές χιλιάδες χρόνια. Ωστόσο, ”Ὁ παράγεται 
συνεχώς στη χαμηλότερη στρατόσφαιρα και την άνω τροπόσφαιρα, κυρίως από τις γαλαξιακές 
κοσμικές ακτίνες και σε μικρότερο βαθµό απὀ τις ηλιακές κοσμικές ακτίνες".. Έτσι, παράγονται 
νετρόνια, που µε τη σειρά τους δημιουργούν « όταν συγκρούονται µε ισότοπα αζώτου-14 
(14Ν). Μέσω πυρηνικής αντίδρασης δηµιουργείταιτο "Ἔ-'. Μόλις παραχθεί, το "ἜΆ συνδυάζεται 
γρήγορα µε το οξυγόνο στην ατμόσφαιρα, για να σχηματίσει αρχικά μονοξείδιο (60) και 
τελικά διοξείδιο του άνθρακα (602)-'. Το διοξείδιο του άνθρακα που παράγεται µε αυτόν τον 
τρόπο διαχέεται στην ατμόσφαιρα, διαλύεται στον ὠκεανό και απορροφάται από Φυτά µέσω 
φωτοσύνθεσης. Τα ζώα τρέφονται µε Φυτά και τελικά ο ραδιοάνθρακας κατανέμεται σε όλη τη 
βιόσφαιρα. Η αναλογία ᾿ς / “ς είναι περίπου 1,25 µέρη Ὁ µε 1012 µέρη “οὐ. Επιπλέον, 
περίπου το 196των ατόμων άνθρακα ανήκει στο σταθερό ισότοπο ''Ο-'. Εκπέµποντας ένα βήτα 
σωματίδιο και ένα αντινετρίνο ηλεκτρονίου, ένα απὀ τα νετρόνια στον ΄Ὁ“ πυρήνα αλλάζει σε 
πρωτόνιο και οπυρήνας 'Ἔ επανέρχεται στο σταθερό (µη ραδιενεργό) ισότοπο “Ν:.. 





“Σβεη[γονν απά ΒαΠη 2001, 130-131. 
2Βεη/γενν απά Β8η 2001, 13. 

39 Βοννπιαπ 1995, 9-15, επίσης Βιυςςε|| 2011, 16. 
31 ΒιαηεΠΙ απά ζ8ηιεΙ 2011, 35. 

"2 γα απ /μΙ! 2001, 731-742. 

"ΣΟιείγοζ-Αἰνες οἱ αἰ. 2018, 278-305. 
ΣΤείρεηγιΚ 1997, 343. 

 βοννπιαπ 1995, 9-15. 

Κατά τη διάρκεια της ζωήςτου, ένα Φυτό ή ζώο βρίσκεται σε ισορροπία µε το περιβάλλον του, 
ανταλλάσσοντας άνθρακα είτε µε την ατμόσφαιρα είτε µε τη διατροφή του. Συνεπώς, θα έχει 
την ίδια αναλογία «µε την ατμόσφαιρα, ή στην περίπτωση των θαλάσσιων ζώων ή φυτών, µε 
τον ωκεανό. Μόλις πεθάνει, παύει να αποκτά ΄΄Ἔ, αλλά το ΄«“ στο βιολογικό του υλικό κατά τη 
στιγµή του θανάτου θα συνεχίσει να αποσυντίθεται και έτσι ο λόγος των ΄΄Ε/Ἔ στα κατάλοιπά 
του μειώνεται σταδιακά. Επειδή το ΄Ἔ διασπάται µε γνωστό ρυθµό, η αναλογία ραδιοάνθρακα 
µπορεί να χρησιµοποιηθεί για να καθοριστεί ο χρόνος διακοπής ανταλλαγής σε ένα δεδομένο 
δείγμα. Όσο µεγαλύτερο είναι το δείγμα ηλικιακά, τόσο λιγότερα ισότοπα «θα μείνουν”. 

Οι ημερομηνίες που προκύπτουν απὀ ραδιοχρονολόγηση παρουσιάζουν γενικά ένα εύρος 
τυπικής απόκλισης, αλλά μπορούν, να διορθωθούν µε βάση τις χρονολογίες που παρέχει η 
δενδροχρονολόγησηξ. Η αξιοπιστία των αποτελεσμάτων της ραδιοχρονολόγησης βελτιώνεται 
µε την επιμήκυνση του χρόνου δοκιµής. Για παράδειγµα, εάν η καταμέτρηση της διάσπασης 
επί 250 λεπτά είναι αρκετή για να δώσει σφάλμα { 80 χρόνια, µε διάστηµα εμπιστοσύνης 6836, 
τότε ο διπλασιασµός του χρόνου μέτρησης στα 500 λεπτά θα επιτρέψει να μετρηθεί δείγµα µε 
µισό ΤΟ µε το ίδιο σφάλμα 80 ετών”. Η χρονολόγηση ραδιοάνθρακα γενικά περιορίζεται σε 
δείγµατα που χρονολογούνται όχι περισσότερο από 50.000 έτη. Παλαιότερα δείγµατα δεν 
έχουν επαρκές ραδιοϊσότοπο ΄« για να είναι µετρήσιµα. Παλαιότερες ημερομηνίες έχουν 
ληφθεί µε τη χρήση ειδικών τεχνικών προετοιμασίας δειγμάτων, µεγάλα δείγματα και πολύ 
μεγάλους χρόνους μέτρησης. Οι συγκεκριμένες τεχνικές μπορούν να επιτρέψουν τη µέτρηση 
ημερομηνιών μέχρι 60.000 π.π. και σε µερικές περιπτώσεις έως 75.000 χρόνια πριν από το 
παρόν”. 


Απογυμνωτής 








Μαγνήτης 


Μαγνήτης ἳ 
έγχυσης 


εστίασης 


Επιταχυντής 








Εξαγωγἠἡ ρευμάτων 
ιόντων κατὰ μάζα 






Δείγμα 
146 136 6 γραφίτη 


Εικ. 1. Απλοποιημένο διάγραµµα λειτουργίας επιταχυντή φασματομετρίας μάζας”. 


Η χρονική κλίμακα είναι δυνατόν να επεκταθεί στα 80-100.000 χρόνια πριν, χάρη στη 
Φασματομετρία µάζας µε επιταχυντή (αεςεθΙθΓ8ΙΟΓ Πιᾶςς «ρεεἰΓοπθΙί(γ-ΑΜ5), για να µετρά 
απευθείας, τα άτοµα ραδιοάνθρακα, αντί να υπολογίζει τις διασπάσεις του΄”. Η ΑΜ5 µετρά τα 


"7 ΤεϊρεηγιιΚ 1997, 344. 

35 Βεη/γενν απά Β8η 2001, 149. 

ισότοπα ΟΕ και “Ἔ σε ένα δεδομένο δείγµα, προσδιορίζοντας άµεσα την αναλογία “΄Ο//:ς,. Το 
δείγμα, συχνά µε τη µορφή γραφίτη, Φτιάχνεται για να εκπέµπει 6-ιόντα (άτοµα άνθρακα µε 
ένα µόνο αρνητικό φορτίο), τα οποία εγχέονται σε ένα επιταχυντή. Τα ιόντα επιταχύνονται και 
διέρχονται µέσω λεπτού Φύλλου άνθρακα, το οποίο λειτουργεί ὡς απογυµνωτής ηλεκτρονίων, 
έτσι ὠστε τα ιόντα να εμφανίζονται µε θετικό φορτίο. Τα ιόντα, τα οποία µπορεί να έχουν από 
1 έως 4 θετικά φορτία {64 έως (4-, ανάλογα µε το σχέδιο του επιταχυντή, στη συνέχεια 
περνούν µέσω ενός μαγνήτη που καμπυλώνει την πορεία τους. Τα βαρύτερα ιόντα 
καμπυλώνουν λιγότερο απὀ τα ελαφρύτερα, έτσι ώστε τα διαφορετικά ισότοπα να 
εμφανίζονται ὡς ξεχωριστά ρεύματα ιόντων. Ο ανιχνευτής σωματιδίων καταγράφει τότε τον 
αριθµό των ιόντων που ανιχνεύονται στο ρεύμα ᾿΄Ἔ, αλλά επειδή ο όγκος των -ς (και ΄Ἔ,που 
απαιτούνται για τη βαθμονόμηση) είναι υπερβολικά μεγάλος για την ανίχνευση μεμονωμένων 
ιόντων, οι μετρήσεις προσδιορίζονται μετρώντας το ηλεκτρικό ρεύμα που δημιουργείται σε ένα 
κλωβό Φάραντεῖ”'. Το µεγάλο θετικό φορτίο που προκαλείται από τα µόρια των δυνάµεων του 
απογυµνωτή όπως το “«Η, το οποίο έχει βάρος αρκετά Κοντά στο για να παρεμβαίνει στις 
µετρήσεις, αποσυνδέεται, επομένως δεν ανιχνεύεται". Οι περισσότεροι επιταχυντές ΑΜ5 
μετρούν επίσης το δ-ς του δείγματος, που χρησιµοποιείται για τον υπολογισμό της ηλικίας 
των ραδιοανθράκων του δείγµατος”". 


Οι ερευνητές έχουν μελετήσει άλλα ραδιενεργά ισότοπα που δημιουργούνται απὀ τις κοσμικές 
ακτίνες, για να διαπιστωθεί εάν θα μπορούσαν να χρησιμοποιηθούν στη χρονολόγηση 
αντικειμένων αρχαιολογικού ενδιαφέροντος. Σε αυτά τα ισότοπα περιλαμβάνονται τα 'Ηθ, 
1ομς, να, ΄ΑΙ και «ΕΙ. Με την ανάπτυξη της ΑΜ5 στη δεκαετία του '30 έγινε δυνατή η ακριβής 
μέτρηση των ισοτόπων, ώστε να αποτελέσουν τη βάση χρήσιμων τεχνικών, οι οποίες 
εφαρμόστηκαν Κυρίως για τη χρονολόγηση πετρωµάτων΄”ὸ. Τα Φυσικώς απαντώµενα 
ραδιενεργά ισότοπα μπορούν, επίσης, να αποτελέσουν τη βάση άλλων μεθόδων, όπως η 
χρονολόγηση καλίου-αργού, η χρονολόγηση αργού-αργού και η χρονολόγηση ουρανίου”. 
Άλλες τεχνικές χρονολόγησης που ενδιαφέρουν τους αρχαιολόγους περιλαμβάνουν τη 
θερμοφωταύγεια, οπτικά διεγειρόµενη Φωταύγεια (ορῖίσαι!γ σἴπιμ]αϊεα Ιµπίηεςεεηςς), τον 
συντονισμό στροφορμής ηλεκτρονίου (εἰδείγοη ςρίη ΓΘ6ςοΠ8ης6 ααἴίΠΡ-Ε5Β) Και χρονολόγηση µε 
τροχιές σχάσης ({ςσίοη ἵγαςκ ἀαἴἰΠΡβ), καθώς και τεχνικές που εξαρτώνται απὀ ετήσιες ζώνες ἠ 
στρώματα, όπως η δενδροχρονολόγηση, η τεφροχρονολόγηση και η χρονολόγηση µε 
ιζηματογενή στρώματα ταινιωτών αργίλων (ναγνες)΄.. 

Η δενδροχρονολόγηση χρησιμοποιεί τους δακτυλίους ετήσιας ανάπτυξης των δένδρων και 
ειδικότερα το εύρος των δενδροδακτυλίων, το οποίο μεταβάλλεται ανάλογα µε τις ετήσιες 
Κλιματολογικές διακυμάνσεις. Στην αρχαιολογία η δενδροχρονολόγηση χρησιµοποιείται για τη 
χρονολόγηση θέσεων, κατασκευών, τεχνέργων, πολιτισμικών φάσεων και περιόδων’». Η 
ανάπτυξη στα δέντρα εµφανίζεται σε ένα στρώμα κυττάρων κοντά στον Φλοιό. Ο ρυθµός 
ανάπτυξης ενός δέντρου αλλάζει σε ένα προβλέψιμο πρότυπο καθ’ όλη τη διάρκεια του έτους 
ανταποκρινόµενος στις εποχιακές κλιματικές αλλαγές, µε αποτέλεσµα την εμφάνιση ορατών 
δακτυλίων ανάπτυξης. Η διατοµή των δασικών δένδρων υποδεικνύει µια εναλλαγή 
ανοικτόχρωµων και σκουρόχρωµων ζωνών, κάθε µία απὀ τις οποίες είναι συνήθως συνεχής 





"3 Αἰίκεῃ 1990, 92-45. 

γύρω από την περιφέρεια του δέντρου. Αυτές οι ζώνες αντιπροσωπεύουν αυξήσεις εποχικής 
ανάπτυξης που παράγονται απὀ μεριστρωματικούς ιστούς στο Κάμβιο του δέντρου”. Η 
μεγαλύτερη χρονοσειρά βαθμονόμησης µε δακτυλίους είναι η χρονοσειρά της γερμανικής 
βελανιδιάς και πεύκου 12.400 χρόνια, αποτελούμενη απὀ 25.000 διαφορετικές αλληλε- 
πικαλυπτόµενες χρονοσειρές απὀ ζωντανά δέντρα, μεσαιωνική ξυλεία στέγης και ξύλο από 
ποτάµια περιβάλλοντα”. Από το 2013, οι παλαιότερες μετρήσεις δακτυλίων δέντρων στο 
βόρειο ημισφαίριο διαμόρφωσαν µια αλληλεπικαλυπτόμενη αλληλουχία που εκτείνεται στο 
παρελθόν από 12.580 έως 13.900 περίπου χρόνια”. 


Δένδρα του ίδιου είδους που αναπτύσσονται στην ίδια γεωγραφική περιοχή ή στο ίδιο Φυσικό 
περιβάλλον παρουσιάζουν γενικά τις ίδιες διακυμάνσεις στη σειρά του εύρους των 
δενδροδακτυλίων τους, που μπορούν να μετρηθούν και να αποτυπωθούν σε ένα διάγραμμα 
(«καμπύλη αναφοράς») ώστε να αποτελέσουν µια χρονολογηµένη δακτυλιοσειρά ή µια 
χρονοσειρά δακτυλίων”. Συνήθως, τα τµήµατα αρχαίου ξύλου περιέχουν µόνον ένα τµήµα 
δακτυλίων και σπάνια τον εξωτερικό δακτύλιο ἡ Φλοιό απ’ όπου αρχίζει η μέτρηση για τον 
υπολογισμό της ηλικίας του δένδρου, γι’ αυτό τα τµήµατα αυτά δεν είναι δυνατόν να 
χρονολογηθούν αφεαυτού. Οι δακτυλιοσειρές τους συγκρίνονται µε µια ήδη γνωστή 
χρονοσειρά δακτυλίων δένδρων του ίδιου είδους, απὀ την ἴδια γεωγραφική περιοχή. 
Συνταιριάζοντας διαδοχικά δακτυλιοσειρές απὀ ζώντα δένδρα και απὀ παλαιότερα δένδρα ή 
τµήµατα ξύλου του ἴδιου είδους, οι αρχαιολόγοι μπορούν να κατασκευάσουν µεγάλες και 
συνεχείς χρονοσειρές δενδροδακτυλίων για µια ολόκληρη γεωγραφική περιοχή, οἱ οποίες να 
εκτείνονται στο χρόνο µέχρι 10.000 χρόνια π.π.'.. 


Φλοός 


κόμβο 


ανεωδο 


Μετογενέσπτερο 
σύλο 


ποώωο ξύλο 





Εικ. 2. Σχεδίασµα της κυτταρικής δοµής νεαρού στελέχους κωνοφόρου. Διαφοροποιήσεις στο πάχος των 
τραχειδών είναι δυνατόν να παράγουν ψευδοδακτυλίους, είτε στο πρὠιμο είτε στο μεταγενέστερο 
ῃ 55 
ξύλο”. 

Η δενδροχρονολόγηση παρέχει ακριβείς χρονολογίες και είναι χρήσιµη στην επαλήθευση και 
διόρθωση των χρονολογιών που προκύπτουν απὀ τη χρονολόγηση µε (-14. Μειονέκτηµα της 
µεθόδου είναι ότι απαιτεί δείγµατα ξύλου µε τουλάχιστον 100 δακτυλίους για ορισμένα είδη ὁ 
και ότι περιορίζεται σε σχετικά πρόσφατες αρχαιολογικές θέσεις (όχι παλαιότερες των 10.000 
ετών) και σε γεωγραφικές περιοχές µε αισθητές καιρικές µεταβολές”. 

Η µέθοδος Καλίου/Αργού (Κ-Αγ) εφαρµόζεται στα ηφαιστειογενή πετρώματα και βασίζεται στο 
γεγονός ότι το Κάλιο, που περιέχεται σε πετρώματα τέτοιου είδους µε τη µορφή ραδιενεργών 
ατόμων (Κ-40), διασπάται σε ένα αέριο, το αργό (Α:-40), και φθείρεται µε το πέρασμα του 
χρόνου. Η συγκεκριμένη μέθοδος χρησιμοποιήθηκε για τη χρονολόγηση ροών λάβας και 
ηφαιστειακής τέφρας, η οποία σε ορισμένες περιοχές του κόσμου µπορεί να συγκριθεί µε τις 
παγετώδεις αποθέσεις ή να συσχετισθεί µε τα πρώιμα απολιθώματα ανθρωποειδών”. Το 
αργόν είναι αέριο που µπορεί να εξαχθεί απὀ ένα δείγµα µε θέρµανση. Έτσι, η μέθοδος 
χρησιµοποιείται για τη χρονολόγηση ηφαιστειακών πετρωμάτων που δεν περιέχουν αργό µετά 
την Ψύξη της λάβας, ρυθµίζοντας έτσι το ισοτοπικό «ρολόι»" στο μηδέν. Με την πάροδο του 
χρόνου, παράγεται και διατηρείται το ΑΓ µέσα στους μεταλλικούς κρυστάλλους, µέχρι να 
εξαχθεί µε θέρμανση στο εργαστήριο κατά τη διαδικασία της χρονολόγησης”. Η μέθοδος αυτή 
έχει µεγάλο χρονικό εύρος εφαρµογής απὀ 100.000 μέχρι 4.5 δισεκατομμύρια χρόνια και είναι 
χρήσιμη για τη χρονολόγηση πρὠιμων αρχαιολογικών θέσεων. 

Οι θεμελιώδεις παραδοχές στη χρονολόγηση καλίου/αργού εἶναι ότι (α) δεν έχει μείνει αργό 
στο ηφαιστειακό υλικό µετά τον σχηματισμό του και (β) το σύστηµα παρέμεινε κλειστό από 
τότε άρχισε η παραγωγή του αργού. Η πρὠτη παραδοχή µπορεί να είναι άκυρη στην 
περίπτωση ορισμένων ὠκεάνιων βασαλτικὠν υλικών που διατηρούν το προηγουμένως 
σχηματισµένο αργό υπό υψηλή υδροστατική πίεση. Οµοίως, ορισμένα πετρώματα είναι πιθανό 
να έχουν ενσωματώσει παλαιότερο, πλούσιο σε αργό, υλικό κατά τη διάρκεια του σχηματισμού 
τους. Τέτοιοι παράγοντες οδηγούν στην υπερεκτίµηση της ηλικίας του δείγµατος».. 

Παρόμοια σφάλματα προκύπτουν απὀ το γεγονός ὀτι το σύγχρονο αργόν απορροφάται στην 
επιφάνεια Και στο εσωτερικό του δείγµατος, µε αποτέλεσµα να ακυρώνεται η δεύτερη 
υπόθεση. Ωστόσο, η ατμοσφαιρική ρύπανση µε αργόν µπορεί να μετρηθεί µε τη διερεύνηση 
των διαφόρων ισοτόπων του παρόντος αργού. Το ατμοσφαιρικό αργόν εµφανίζεται ως τρία 
ισότοπα, ;Ἁτ, ΄ Αι και “Αγ. Δεδομένου ότι ολόγος “Αι/΄ Αι στην ατμόσφαιρα είναι γνωστός, οι 
συγκεκριμένες συγκεντρώσεις των Άι και ΄΄Αί σε ένα δείγµα μπορούν να χρησιμοποιηθούν ως 
μέτρο του βαθμού ατμοσφαιρικής µόλυνσης και να προσαρµοσθεί κατάλληλα η φαινόμενη 
ηλικία του δείγματος. 

Άλλη μέθοδος αρχαιολογικού ενδιαφέροντος είναι η θερμοφωταύγεια. Η φωταύγεια είναι το 
Φως που εκπέµπεται απὀ ἑένα ορυκτό κρύσταλλο (κυρίως χαλαζία και άστριο) όταν 
υποβάλλεται σε θέρµανση ἡή όταν εκτίθεται στο φως. Η µέθοδος της θερμοφωταύγειας 
εφαρµόζεται σε ανόργανα υλικά κατάλοιπα που είναι προϊόντα θέρµανσης, όπως κεραµεικά 
αντικείµενα, καμένα υλικά απὀ κλιβάνους ή εστίες, μεταλλουργικές σκωρίες, καμένα 
πυριτολιθικά εργαλεία, λάβα κ.λπ. Βασίζεται στην αρχή ότι όλα αυτά τα κρυσταλλικά υλικά 
έχουν την ικανότητα να αποθηκεύουν την ενέργεια της Φυσικής ακτινοβολίας που ενυπάρχει 
σε αυτά (απὀ ραδιενεργές προσµείξεις και από το περιβάλλον). Η θερμοφωταύγεια ενός 


ο βα[[ίο 1982, 33, επίσης Τον/ποι 2002, 68--84. 
37 Κουκουζέλη κ.ά. 2003, 173. 

"Σμοβ]ει 1976, 55-02. 

ο Βαἰ(γπιρίε αηα ΙαΠρῄῃεΓ6, 1969, 68. 

5 ΕΙοῃ 1972, 77-91. 

δείγματος συνάρτηση της ηλικίας του. Όσο παλαιότερο είναι το δείγμα, τόσο μεγαλύτερη θα 
είναι η ένταση της θερµοφωταύγειας:.. 

Θερμαινόµενα τα δείγµατα σε υψηλή θερµοκρασία, εκπέµπουν την αποθηκευμένη ενέργεια µε 
τη µορφή ακτινοβολίας. Έτσι, είναι δυνατόν να χρονολογηθούν τα διάφορα κρυσταλλικά υλικά, 
προσδιορίζοντας τον χρόνο που μεσολάβησε αφότου αυτά θερµάνθηκαν για τελευταία φορά 
σε υψηλή θερµοκρασία. Έτσι µετράται η θερμοφωταύγειά τους, δηλαδή η αποθηκευμένη 
ενέργειά τους, καθώς και η επιδεκτικότητά τους να παράγουν θερμοφωταύγεια. Επειδή η 
θερμοφωταύγεια αυξάνεται συνεχώς µε την πάροδο του χρόνου (εκτός εάν τα υλικά 
αναθερμανθούν σε περιπτώσεις επανάχρησης), η μέθοδος παρέχει δυνατότητες απεριόριστης 
χρονολόγησης όσον αφορά στα γεωλογικά υλικά, όπως η λάβα. Όσον αφορά στα κεραµεικά και 
τα πυριτολιθικά εργαλεία, έως τώρα υφίσταται το όριο των 10.000 και 100.000 χρόνων π.π. 
αντίστοιχα”. 


Όσον αφορά στη σειρά χρονολογήσεων ουρανίου, σε ένα σύστημα που περιέχει ουράνιο και 
παραμένει αδιατάρακτο για µεγάλο χρονικό διάστηµα (106 έτη), επικρατεί µια δυναμική 
ισορροπία, στην οποία κάθε θυγατρικό προϊόν θα είναι παρόν σε µια τέτοια ποσότητα, ώστε να 
φθείρεται µε τον ίδιο ρυθµό που σχηματίζεται από το μητρικό ισότοπό του». Η αναλογία ενός 
ισοτόπου προς κάποιο άλλο είναι ουσιαστικά σταθερή. Ωστόσο, αν το σύστηµα διαταραχθεἰ, δε 
θα επικρατεί πλέον η ισορροπία παραγωγής και απώλειας και οι σχετικές αναλογίες 
διαφορετικών ισοτόπων θα βρίσκονται σε ανισορροπία. Μέσω της µέτρησης του βαθμού µε 
τον οποίο επιστρέφει ένα διαταραγµένο σύστηµα προϊόντων Φθοράς σε µια νέα ισορροπία, 
µετράται Και το χρονικό διάστηµα της διαταραχής»". 

Πολύ περισσότερη εμπιστοσύνη µπορεί να δοθεί σε ημερομηνίες σειρών ουρανίου που 
λαμβάνονται σε δείγµατα ανθρακικών αλάτων απὀ σπηλαιοθέµατα (σταλακτίτες και 
σταλαγµίτες). Τέτοιες αποθέσεις είναι πυκνές και δεν υπόκεινται σε µετααποθετική έκπλυση. 
Επειδή το {ΤΗ είναι τόσο αδιάλυτο, το νερό απὀ το οποίο κατακρηµνίζεται το ανθρακικό 
σπηλαιόθεµα µπορεί να θεωρηθεί ουσιαστικά απαλλαγμµένο απὀ θόριο. Ως εκ τούτου, µε την 
προὐπόθεση ότι η αρχική συγκέντρωση ουρανίου είναι επαρκής, η μέτρηση της αναλογίας 
220ΤΗ/3 0 θα δείξει τη συσσώρευση ΤΗ µε το πέρασμα του χρόνου»-. 

Η ραδιοµετρική μέθοδος ουρανίου/θορίου, επίσης αρχαιολογικού ενδιαφέροντος, βασίζεται 
στη ραδιενεργό διάσπαση των ισοτόπων του ουρανίου σε θυγατρικά προϊόντα, τα οποία 
αυξάνονται µε την πάροδο του χρόνου, καθώς το ουράνιο διασπάται και εξασθενεί και 
επομένως η συσσώρευσή τους µπορεί να μετρηθεί. Η μέθοδος αυτή είναι ιδιαίτερα χρήσιμη 
για τη χρονολόγηση υλικών πλουσίων σε ανθρακικό ασβέστιο ((4(ς935), όπως τα σταλαγµιτικά 
υλικά σπηλαίωνό και τα δόντια (ζώων και ανθρώπων). Το χρονικό εύρος εφαρµογής της είναι 
μέχρι στιγµής 50.000-500.000 χρόνια π.π. 


Σύνοψη 


Βάσει των παραπάνω στο παρόν δοκίμιο εκτέθηκε σύνοψη των μεθόδων απόλυτης και 
σχετικής χρονολόγησης, που υποδεικνύει αφενός τη σχέση της αρχαιολογίας µε τις Φυσικές 
επιστήµες, αλλά και την ανάπτυξη του ιδιαίτερου κλάδου της αρχαιοµετρίας δηλαδή της 


51 ΒγασΙογ 2015, 1-2. 

αρχαιολογικής επιστήµης και την εφαρµογή επιστημονικών τεχνικών για την ανάλυση και 
χρονολόγηση αρχαιοὐλικών, που σχετίζονται µε αρχαιολογικές μεθοδολογίες. 

